CELEX: 32017R1422
Language: et
Date: 2017-08-04 00:00:00
Title: Komisjoni rakendusmäärus (EL) 2017/1422, 4. august 2017, millega määratakse Euroopa Liidu referentkeskus, kes vastutab teadusliku ja tehnilise panuse andmise eest tõupuhaste aretusveiste jõudluskontrolli läbiviimise või geneetilise hindamise meetodite ühtlustamisse ja parandamisse (EMPs kohaldatav tekst )

5.8.2017   
            
            
               ET
            
            
               Euroopa Liidu Teataja
            
            
               L 204/78
            
         KOMISJONI RAKENDUSMÄÄRUS (EL) 2017/1422,
   4. august 2017,
   millega määratakse Euroopa Liidu referentkeskus, kes vastutab teadusliku ja tehnilise panuse andmise eest tõupuhaste aretusveiste jõudluskontrolli läbiviimise või geneetilise hindamise meetodite ühtlustamisse ja parandamisse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1012 tõupuhaste aretusloomade, ristandaretussigade ja nende aretusmaterjali aretuse, turustamise ning nende liitu sissetoomise suhtes kehtivate zootehniliste ja genealoogiliste tingimuste kohta, millega muudetakse määrust (EL) nr 652/2014, nõukogu direktiive 89/608/EMÜ ja 90/425/EMÜ ning tunnistatakse kehtetuks teatavad õigusaktid tõuaretuse valdkonnas (tõuaretuse määrus), (1) eriti selle artikli 29 lõiget 1,
   ning arvestades järgmist:
   
               (1)
            
            
               15. novembril 2016 toimunud komisjoni zootehnika töörühma koosolekul väljendasid liikmesriikide eksperdid jätkuvat vajadust edendada aretusühingute või nende määratud kolmandate isikute poolt tõupuhaste aretusveiste jõudluskontrolli läbiviimiseks või geneetiliseks hindamiseks kasutatavate meetodite ühtlustamist ja parandamist.
            
         
               (2)
            
            
               Komisjon viis läbi määruse (EL) 2016/1012 artikli 29 lõike 3 kohaselt avaliku valikumenetluse, et valida välja ja määrata Euroopa Liidu referentkeskus, kes vastutab teadusliku ja tehnilise panuse andmise eest tõupuhaste aretusveiste suhtes kohaldatavate meetodite ühtlustamisse ja parandamisse.
            
         
               (3)
            
            
               Selle menetluse jaoks ametisse nimetatud hindamis- ja valikukomisjon jõudis järeldusele, et Interbull Centre vastab määruse (EL) 2016/1012 IV lisa punktis 1 sätestatud nõuetele ja võiks vastutada kõnealuse lisa punktis 2 sätestatud ülesannete täitmise eest.
            
         
               (4)
            
            
               Seepärast tuleks Interbull Centre määrata Euroopa Liidu referentkeskuseks, kes vastutab teadusliku ja tehnilise panuse andmise eest tõupuhaste aretusveiste jõudluskontrolli läbiviimise või geneetilise hindamise meetodite ühtlustamisse ja parandamisse. Määramine vaadatakse kooskõlas määruse (EL) 2016/1012 artikli 29 lõikega 3 korrapäraselt läbi.
            
         
               (5)
            
            
               Kooskõlas määruse (EL) 2016/1012 artiklis 69 sätestatud kohaldamise kuupäevaga tuleks käesolevat määrust kohaldada alates 1. novembrist 2018.
            
         
               (6)
            
            
               Käesoleva määrusega ettenähtud meetmed on kooskõlas alalise zootehnikakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Euroopa Liidu referentkeskuseks, kes vastutab teadusliku ja tehnilise panuse andmise eest tõupuhaste aretusveiste jõudluskontrolli läbiviimise või geneetilise hindamise meetodite ühtlustamisse ja parandamisse, määratakse järgmine keskus:
   
               Interbull Centre
            
         
               Department of Animal Breeding and Genetics
            
         
               Swedish University of Agricultural Science (SLU)
            
         
               Ulls väg 26
            
         
               Box 7023
            
         
               SE-750 07 Uppsala
            
         
               Rootsi
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. novembrist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 171, 29.6.2016, lk 66.